60 
TÁRSULATI ÜGYEK. 
tizenkét tagú választmánynak, a társulat belső ügyei igazgató testületének tanács¬ 
kozásaiban összpontosul. Ez az a fórum, a mely mellőzve minden egyéb tekintetet, 
éber szemmel őrködik a társulat jóléte fölött, szeretettel és lelkesedéssel eltelve 
a nemes ügy iránt, fontolóra vet minden mozzanatot, eszmecsere tárgyává tesz 
minden felvetődő eszmét, a melytől a társulat életére, fölvirágzására és működé¬ 
sének sikerére nézve valami jót, üdvösét remél, oly értelemben, hogy egyszersmind 
a nemzet tudományos haladásának is hasznára lehessen. 
Őszinte megilletődéssel vallom be, tisztelt Közgyűlés, hogy ámbátor eddi- 
gelé csak nehány ülésen volt szerencsém társulatunk igazgatói testületének tanács¬ 
kozásain részt venni — mély tisztelet gyökerezett meg bennem e testület iránt, 
mely se időt, se fáradságot nem kiméivé vonja tanácskozásai keretébe mindazon 
fölmerülő eszméket, a melyeket egyik vagy másik tagtársunk megpendít, meg¬ 
vizsgálja ízről-tőre ama jóakaratú skepszissel, a mely legelső sorban is azt kérdi: 
a közügynek javára lészen-e az eszme, ha testté válik ? — megvilágítja a tapasztalás 
szövétnekével, s ha azt veszi észre, hogy az a társulat ügyének javára szolgálhat, 
elkövet mindent, hogy testté változtassa. 
Választmányunknak e mélyreható gondossága és lelkesedésre buzdító eljárása 
érteti meg velem, miért esett oly nehezen hivatalbeli elődeimnek — a kiknek én 
ideig-óráig való helyetteséül hivattam meg — miért esett nekik oly nehezen meg¬ 
válni a társulat ügyeinek vezetésétől ? — azért, mert el kellett szakadniok egy¬ 
szersmind attól a testülettől is, a mely minden lépésüket őszinte jóakarattal 
kisérte, minden cselekedetüket az érdeklődés melegével táplálta s szakadatlanúl 
segedelmükre volt, hogy a jó eszmék, legyenek azok még oly csekélyeknek tetszők 
is, el ne veszszenek, hanem diadalra jussanak a közös czél érdekében. Az életnek 
súlyos küzdelmei és elhintett örömei között, tisztelt Közgyűlés, nincs édesebb 
küzdelem, mint az, a melyet a közügy érdekében folytatunk és nincs igazabb 
öröm, mint az, a melyet akkor érezünk, ha egy-egy jó eszmét a közügy s a tudo¬ 
mány érdekében diadalra segítettünk! — Ha ebben a munkában meglesz jöven¬ 
dőre is a kellő harmónia, ha a közös czél érdekében minden tagtársunk kész lesz 
vállvetve közreműködni, akkor a magyar geológusok kicsiny társasága erős 
törzszsé fog összeforrni, s ha számra nézve nem jelentékeny is, hovatovább annál 
szebb eredményeket fog fölmutatni. 
De legyen szabad immár tulajdonképeni feladatomra áttérnem, hogy beszá¬ 
moljak a múlt év eredményéről s fölemlítsem röviden az egész triennium ered¬ 
ményeit. 
Szaküléseinken a múlt évi beszámolás óta 14- előadó 30 előadást tartott, 
és pedig : 
Franzenau Ágoston megismertette a Nummoloculina néven fölállított új 
foraminifera-nemet, bemutatva egyszersmind ennek egyetlen faját, mely Magyar- 
országnak is több helyén előfordúl. 
Halaváts Gyula Fehértemplom-Kubin környékének földtani viszonyairól 
értekezett. 
Inkey Béla bemutatta Cseh Lajos dolgozatát a Szkleno területén létező 
régi bányák környékének geológiai viszonyairól. 
Kalecsinszky Sándor két ülésen két ásvány elemzés adatait terjesztette elő: 
